El Partio Nasionalsociałista Todesco dei Lavoratori , conosesto anca cofà Partio nazista o co ła so sigla NSDAP, nasesto dal Partio Todesco dei Lavoratori , el ze sta un partio pułìtego todesco che, guidà da Adolf Hitler, istigadore e omo pułìtego de orìzene austriaga, el zera rivà al podere in Zermània inte el 1933 dopo de l'esperiensa de ła Repùblega de Weimar, perfesionando l'ano drioman, col decreto par ła recostrusion del Reich e ła nòmena de Hitler a Führer del pòpoło todesco, un goerno totałitàrio de estrema drita che el detegnea na forte conotasion nasionałìsteghe, miłitarìsteghe e revansiste, antisemìteghe e de superiorità rasiałe, fortemente espansionista in tèrmani de pułìtega estera, spesalmente verso chełi teritori de l'est eoropeo abitai da popołasion slave. El tèrmano «» el ze na forma contraesta del tèrmano todesco . El zera sta l'ùgnoło partio pułìtego legalmente autorizà de ła Zermània nazista dal lujo del 1933 finmente a ła fin de ła seconda guera mondiałe inte el 1945, co che el ze sta declarà iłegałe e i so cai i zera vegnesti inprezonai e condanai par crìmeni de guera e contro l'umanità inte el proceso de Norinberga. El NSDAP el ze emerzesto inte el 24 de febraro da 1920, co che el Partio dei lavoratori todeschi, el ghea canbià nome. La fondasion del partio ła zera avegnesta inte el de Monaco de Baviera de ła Hofbräuhaus. In cuel dì el partio el ghea publegà el so programa ełetorałe de 25 ponti. I ponti prinsipałi i ze stai el regreso de ła Zermània dal Tratà de Versailles, el retiro de ła citadinansa todesca ai citadini ebrei e el rinforsamento del senso de ła società, el Volksgemeinschaft, definio da ła Meyers Konversations-Lexikon cofà el . Finmente a l'ano 1923, el Partio Nasionalsociałista Todesco el ghea otegnesto seguidori soratuto inte el stato de ła Baviera, Stato dal cuało el partio el zera nasesto. Inte el 9 de novenbre del 1923, Adolf Hitler insieme a Erich Ludendorff, in testa a na coa de 3 000 persone, i ghea tentà el colpo de Stato Bavarezo, el denomenà Putsch de Mònago. Le razon che łe ghea portà a sta marsa e a sto tentativo, łe zera stae l'iperinflasion todesca, ła scarsa situasion econòmega zenerałe del paeze e l'ocupasion de ła Ruhr da parte dei ezersiti franseze e bèlzego. Dopo del fałimento del colpo de stato, el partio ła ze sta bandio, tuti i so gaveri i zera stai confiscai, l'ufiso de Mònago el zera sta sarà e Hitler el zera sta inprezonà. St'ùltemo el ga portà el NSDAP a unirse co un'altro partio, el Partio Popołare Todesco de ła Libartà par candidarse inte łe ełesion del Reichstag del 1924, tentando cusita ła via democràtega. Dopo del fałio colpo de stato in Baviera, i nazisti i ghea continuà partesipar a łe restanti ełesion de ła dècada del 1920. Inte el scumìsio de ła dècada 1930, spenzesti da problemi econòmeghi gavesti par via de ła cresente Granda Depresion, i ghea fato magnera che i so voti i cresese, devegnendo cusita el secondo partio inte el Reichstag, pozision che i continuarà a mejorar inte i ani drioman. Inte łe ełesion parlamentari del lujo del 1932, se bè che ghe fuse ła menasa de métar fora leje el , l'organizasion paramiłitare del partio, inte el 1932 i nazisti i ghea otegnesto un totałe de 13,57 milioni de voti, paro al 37,4% dei votanti, devegnendo cusita el grupo co ła majoransa rełativa inte el parlamento.